Keraban takelik (suterot)

Keraban takelik tir berpot ke Jules Verne sanegayan bak 1883, tis tana karba ke Yona zultafa koyara nevatum.

 Vildeks 
Van Mitten olaxaf parloesik mal vofa Xollanda artlapir, kakeveteson va tan kazambik, i va Keraban sokes koe Istanbul. Bat Keraban tir disaf is vodaf kulik voxe nope mingararsa is grolera icde bet barlipaf uum va anamikeem gijivar. Va kevkalira akladar ise volebgar vieli va vil koaykar.

Keraban va vidiara ke Ahmet nutye is listafa Amasia oger. Evla ixam tir gotuyuna isen vidia kaike Bosforos vedil dilizeter. Voxen turkafa rictaga va koaykara va sang gu tivafa remlapira va kotgrupaf vedil levgon gorar. Keraban va bata volmwedafa sabega perlegar nume vogar da va mecoba di doder. Batdume gorar da va Tcerna bira kal Scutari kaike vedil medodeson fu anamlakir.

Va Van Mitten is Ahmet nutye ko bata koyara dolizir edje Amasia aguntanya gan nistik impavantatas va gracera ke felisik va mona zo gojer...

 Yunkexa 
Konaka yunkexa va berpot, koe xantofa piskura, 1883

 Dere rupel 
 Jules Verne' : Francavaf suterotik ( 1828-1905 )
 (fr) Keraban takelik, dene Wikisource'' 


Keraban takelik
Keraban takelik
Keraban takelik
Keraban takelik
Keraban takelik